钦定古今图书集成/历象汇编/庶征典/第112卷 > 《内中后殿设醮祈祷丰稔岁康保国安民青词》
## 钦定古今图书集成/历象汇编/庶征典/第112卷 > 《内中后殿设醮祈祷丰稔岁康保国安民青词》

真德秀

伏以天作之君，实司民物之命；政失于下，斯盩阴阳
之和。迺者春夏以来，雨旸弗节。行都地震，骇变异之
非常；近甸水灾，痛生灵之何辜。静言咎证，实儆渺躬。
既克己以励省修之诚，且多方以行宽恤之令。庶尽
弭灾之实，嘿回眷命之祥。更演冲科，冀垂景贶。五风
十雨，长消干溢之虞；四海九州，共洽丰穰之乐。控忱
以祷。得请是期，无任虔祷之至。